Десислав Начков
Молитва за ангел

chitanka.info

На Божидара и Васко.

Мили боже, изпрати ми ангел,

ангел като мъничко дете,

та дано успее да опази

детското във мен да не расте!

Мили боже, изпрати ми ангел,

изпрати ми ангел без криле,

да не може палавия вятър

надалече да ме отнесе!

Изпрати ми ангел, мили боже,

ангел със бадемови очи,

та да мога само в тях да гледам

докато смъртта ни раздели!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.